b'\n_START_ARTICLE_\nGiuseppe Mazzini\n_START_PARAGRAPH_\nSi Giuseppe Mazzini (Italyano:\xc2\xa0[d\xca\x92u\xcb\x88z\xc9\x9bppe mat\xcb\x88tsini]; 22 Hunyo 1805\xc2\xa0\xe2\x80\x93 10 Marso 1872), na binansagan bilang Ang Tumitibok na Puso ng Italya o Ang Pumipintig na Puso ng Italya, ay isang Italyanong politiko, mamamahayag, at aktibista para sa pag-iisa ng Italya. Ang mga pagpupunyagi niya ay nakatulong sa pagkakaroon ng isang nagsasarili at nagkakaisang Italya sa halip na pagkakaroon ng ilang mga estadong magkakahiwalay, na ang karamihan ay pinangingibabawan ng mga kapangyarihang dayuhan na umiral hanggang sa ika-19 na daantaon. Tumulong din siya sa paglalarawan ng modernong kilusang Europeo para sa demokrasyang kinakatawan ng mga tao sa loob ng estadong republikano.'